cyanic-selkie/wikianc huggingface dataset:
আর্নলফিনি
ইতিহাস
জেরেমি রিস তার স্ত্রী অ্যানাবেল, এবং চিত্রশিল্পী জন অর্সবর্ন-এর সহায়তায় ১৯৬১ সালে আর্নলফিনি প্রতিষ্ঠা করেন। এর মূল অবস্থান ব্রিস্টলের ক্লিফটনের ত্রিভুজ মোড়ের একটি বইয়ের দোকান উপরে ছিল। ১৯৬৮ সালে রিস তার অধ্যাপনা পেশা ছেড়ে দেয় এবং আর্টস কাউন্সিল অর্থায়ন এবং ব্যক্তিগত তহবিলের সাহায্যে কুইন স্কয়ার, তারপর ই শেড-এ গ্যালারি স্থানান্তর করেন। ১৯৭৫ সালে আর্নলফিনি তার বর্তমান বাড়িতে স্থানান্তরিত হয়, বুশ হাউসের দুইটি তলায় অধিষ্ঠিত; ব্রিস্টল সিটি সেন্টারের ভাসমান পোতাশ্রয়ের দিকে অবস্থিত একটি ১৯ শতকের গ্রেড ২ চা তালিকাভুক্ত গুদাম। ভবনের বাকি তলাগুলো জেটি গ্রুপের ইজারাধীন ছিল।
মূলত ইংল্যান্ডের পশ্চিম থেকে শিল্পীদের কাজ প্রদর্শনের জন্য নিবেদিত, পরিচালক ব্যারি বার্কার অধীনে (১৯৮৬–১৯৯১) গ্যালারি সমকালীন শিল্পের দিকে আরো বিস্তৃত হয়। ডেভিড চিপারফিল্ড গ্যালারি এবং ক্যাফে বার সংস্কার করে, যা বার্কার সফলভাবে তত্ত্বাবধান করে। উন্নয়ন কাজ শুরু করার আগে, আর্নলফিনিতে প্রতি বছর ২৮৫,০০০-এর বেশি দর্শনার্থী আসত। পরবর্তী পরিচালকবৃন্দ হলো টেসা জ্যাকসন (১৯৯১–১৯৯৯), ক্যারোলিন কলিয়ার (১৯৯৯–২০০৫) এবং টম ট্রেভর (২০০৫–২০১৩)।
স্যামুয়েল বেকিট
স্যামুয়েল বার্কলি বেকিট (১৩ এপ্রিল ১৯০৬ - ২২ ডিসেম্বর ১৯৮৯) একজন আইরিশ ঔপন্যাসিক, নাট্যকার, ছোটগল্পকার, মঞ্চ পরিচালক, কবি ও অনুবাদক ছিলেন। তার পূর্ণবয়স্ক জীবনের অধিকাংশ সময় তিনি প্যারিসে কাটিয়েছেন, ফলে তিনি ফরাসি ও ইংরেজি দুই ভাষাতেই তার সাহিত্যকর্ম রচনা করেছেন।
বেকিটের সহজাত সৃষ্টিকর্মসমূহ অস্তিত্ববাদ ও অভিজ্ঞতার আলোকে প্রায়ই ব্ল্যাক কমেডি, ননসেন্স ও গ্যালো রম্যরস সহযোগে বিয়োগান্ত-হাস্যরসাত্মক ভাবের প্রকাশ করে। তার পরবর্তী কর্মজীবনে আরও নান্দনিকতা ও ভাষাগত নিরীক্ষার ফলে এটি আরও যৎসামান্য হয়ে ওঠে। তাকে সর্বশেষ আধুনিকতাবাদী লেখকদের একজন হিসেবে গণ্য করা হয় এবং মার্টিন এসলিন তাকে "উদ্ভটদের মঞ্চ" (Theatre of the Absurd)-এর অন্যতম গুরুত্বপূর্ণ ব্যক্তিত্ব বলে আখ্যায়িত করেন। তার সবচেয়ে প্রসিদ্ধ সৃষ্টিকর্ম হল ১৯৫৩ সালে লেখা নাটক ওয়েটিং ফর গোডো।
বেকিট ১৯৬৯ সালে "তার লেখনী, যা-উপন্যাস ও নাটকের নতুন ধরনের জন্য" সাহিত্যে নোবেল পুরস্কার অর্জন করেন। তিনি ১৯৮৪ সালে সাওই অব আওসডানা নির্বাচিত হন।
প্রারম্ভিক জীবন ও শিক্ষাজীবন
স্যামুয়েল বেকিট ১৯০৬ সালের ১৩ই এপ্রিল ডাবলিন শহরে জন্মগ্রহণ করেন। তার পিতা উইলিয়াম ফ্রাঙ্ক বেকিট (১৮৭১-১৯৩৩) সার্ভেয়র এবং মাতা মারিয়া জোন্স রো সেবিকা ছিলেন। তার জন্মের সময় তার পিতামাতা দুজনের বয়স ছিল ৩৫। তারা ১৯০১ সালে বিয়ে করেন। বেকিটের ফ্রাঙ্ক এডওয়ার্ড বেকিট (১৯০২-১৯৫৪) নামে এক বড় ভাই ছিল। পাঁচ বছর বয়সে বেকিট ডাবলিনের স্থানীয় প্লেস্কুলে ভর্তি হন। সেখানে তিনি গানের তালিম নেওয়া শুরু করেন। এরপর তিনি ডাবলিন সিটি সেন্টারের নিকটবর্তী হারকোর্ট স্ট্রিটে আর্লসফোর্ট হাউজ স্কুলে চলে যান। বেকিট পরিবার আয়ারল্যান্ডের অ্যাংলিক্যান গির্জার সদস্য ছিলেন। তাদের পারিবারিক বাড়ি ডাবলিনের উপশহর ফক্সরকে। তার পিতা উইলিয়াম ১৯০৩ সালে বিরাট বাড়ি ও টেনিস কোর্টসহ বাগান তৈরি করেছিলেন। তিনি তার পিতার সাথে গ্রামে হাঁটতে যেতেন।
১৯১৯/১৯২০ সালে বেকিট ফের্নানাফ কাউন্টির এনিস্কিলেনের পোর্টোরা রয়্যাল স্কুলে ভর্তি হন (অস্কার ওয়াইল্ডও এখানে পড়াশোনা করেছিলেন)। তিন বছর পর ১৯২৩ সালে তিনি এই প্রতিষ্ঠান ত্যাগ করেন। সহজাত ক্রীড়াবিদ বেকিট বাহাতি ব্যাটসম্যান ও বাহাতি মিডিয়াম পেস বোলার হিসেবে ক্রিকেট খেলায় দক্ষতা অর্জন করেন। পরবর্তীকালে তিনি ডাবলিন বিশ্ববিদ্যালয়ের হয়ে খেলেছেন এবং নর্দাম্পটনশায়ারের বিপক্ষে দুটি প্রথম শ্রেণির ম্যাচ খেলেন। ফলে তিনি প্রথম শ্রেণির ক্রিকেট খেলা একমাত্র নোবেল সাহিত্য পুরস্কার বিজয়ী।
অলাতচক্র (চলচ্চিত্র)
অলাতচক্র (Circle of desire) ২০২১ সালের বাংলাদেশি পূর্ণদৈর্ঘ্য ত্রিমাত্রিক চলচ্চিত্র। আহমদ ছফা'র বাস্তব জীবনের অভিজ্ঞতায় রচিত এবং ১৯৯৩ সালে একই নামে প্রকাশিত 'অলাতচক্র' উপন্যাসের নাট্যরূপ হিসেবে নির্মিত। চিত্রনাট্য রচনা ও পরিচালনা করেছেন হাবিবুর রহমান। এটি হাবিবুর রহমান পরিচালিত প্রথম পূর্ণদৈর্ঘ্য চলচ্চিত্র। চলচ্চিত্রে বাংলাদেশের মুক্তিযুদ্ধের সময় কলকাতায় শরণার্থী হিসেবে আশ্রিত বাংলাদেশী লেখক আহমেদ ও ক্যান্সারে আক্রান্ত প্রগতিশীল নারী তায়েবার মধ্যকার অস্ফুট ভালোবাসা, মানসিক টানাপড়েনের পাশাপাশি মুক্তিযুদ্ধের বিভিন্ন দিক চিত্রায়িত হয়েছে। মূল উপন্যাসের দুই প্রধান চরিত্র- দানিয়াল ও তায়েবা'র নাট্যরূপে অভিনয় করেছেন আহমেদ রুবেল এবং জয়া আহসান। এছাড়াও মামুনুর রশীদ, আজাদ আবুল কালাম, গাজী মাহতাব হাসান, আকরাম খান প্রমুখ বিভিন্ন গুরুত্বপূর্ণ চরিত্র রূপদান করেছেন।
অলাতচক্রের দৃশ্য ত্রিমাত্রিক ক্যামেরায় ধারণকৃত। এটি একইসাথে বাংলাদেশে এবং বাংলা ভাষায় নির্মিত প্রথম ত্রিমাত্রিক চলচ্চিত্র। ২০১৯ সালে মিজ অঁ সিন প্রোডাকশন্সের ব্যানারে বাংলাদেশ সরকারের আর্থিক অনুদানে এটির নির্মাণ শুরু হয় এবং ২০২০ সালে দৃশ্যধারণের সমাপ্তি ও পরবর্তী সম্পাদনা করা হয়। চলচ্চিত্রটি ২০২১ সালের ১৯ মার্চ প্রেক্ষাগৃহে মুক্তি পায়। উপন্যাসের সম্পূর্ণ চলচ্চিত্রায়ন না হলেও, অভিনয় ও দৃশ্যধারণের জন্য এটি সমালোচকদের কাছ থেকে প্রশংসা অর্জন করে এবং একটি পুরস্কারের আসরে সেরা 'চলচ্চিত্র অভিনেত্রী' বিভাগে বিজয়ী হয়।
কাহিনিসংক্ষেপ
১৯৭১ সাল। বাংলাদেশে মুক্তিযুদ্ধ চলছে। এসময় অন্যান্য বুদ্ধিজীবি, শিক্ষক, সাংস্কৃতিক কর্মীর সাথে শরণার্থী হিসেবে কলকাতার বউবাজার স্ট্রিটে এক বোর্ডিংয়ে আশ্রয় নিয়েছেন বাংলাদেশের লেখক আহমেদ (আহমেদ রুবেল)। তিনবার মুক্তিযুদ্ধে যেতে চাইলেও প্রতিবার প্রত্যাখ্যাত হয়েছেন। নিজের দিনলিপি লিখে আর কলকাতার সংবাদ মাধ্যমে কাজ খুঁজে দিন পার করছেন তিনি। কলকাতায় থিয়েটার রোড আর অন্যান্য স্থানে আশ্রিত বাংলাদেশী রাজনৈতিক ব্যক্তিত্বদের কর্মকান্ড দেখে বেড়ানো ছাড়াও শহরের অন্য কোথাও আশ্রয় নেয়া তায়েবাকে (জয়া আহসান) খুঁজছেন তিনি। একসময় তায়েবাকে পাওয়া যায় কলকাতার পিজি হাসপাতালে। লিউকোমিয়ায় আক্রান্ত তায়েবাকে দেখতে আহমেদ হাজির হন হাসপাতালে। বাংলাদেশের বাইরে তাদের প্রথম দেখায় তায়েবা আর আহমেদ ঢাকায় থাকাকালীন সময়ের স্মৃতিচারণ করে সময় কাটিয়ে দেন। হাসপাতালে দর্শনার্থীদের জন্য নির্ধারিত সময়ের বেশি থাকতে গিয়ে চিকিৎসক মাইতি'র (আজাদ আবুল কালাম) সাথে পরিচয় হয় আহমেদের। আহমেদকে তায়েবা মরিচ ছাড়া জিরে আর হলুদ দিয়ে অল্প ভাত আর সামান্য টেংরা মাছের তরকারি খাওয়ার আবদার করে। ডাক্তার মাইতি তায়েবাকে ভাত মাছ গোপনে খাওয়ার পরামর্শ দেন, নয়তো জৈষ্ঠ চিকিৎসক ভট্টাচার্য শুনলে খেপতে পারেন। হাসপাতাল থেকে বের হওয়ার পর মাইতিদা আহমেদকে খাবারে লবণ দিতে নিষেধ করেন। তাদের কথায় বের হয়ে আসে তায়েবার অসুখ সম্পর্কে আহমেদ কিছুই জানেন না। তায়েবা বেশি দিন বাঁচবেন না, তাই ডাক্তার মাইতিও তার ভাত মাছ খাওয়ার শখপুরণে ছাড় দেন। বোর্ডিংয়ে নরেশদা (গাজী মাহতাব হাসান), আহমেদের কাছের বন্ধু, নিজেদের মধ্যে তাদের ব্যক্তিগত আলাপ হয়। বোর্ডিংয়ে ফিরে আহমদে তার তায়েবার সাথে সাক্ষাতের কথা নরেশকে জানান। এরই মাঝে তায়েবার ছোটবোন ডোরা (নুসরাত জাহান জেরী) তার স্বামীসহ তায়েবাকে দেখে যায়। নরেশদার দুইজন ছাত্র মুক্তিযুদ্ধের প্রশিক্ষণে দেরাদুনে যাওয়ার আগে দেখা করে যায়। প্রত্যেকেই যুদ্ধের মাঝে নিজেদের পরিবারকে বাংলাদেশে রেখে এসেছে, সবারই পরিবার নিয়ে আবেগ দেখা যায়। বোর্ডিংয়ের সংস্কৃতিকর্মীরা বারাসতের শরণার্থী শিবিরে নাটক করতে যায়। হোস্টেলের বারান্দার চলে মুনির চৌধুরীর ‘কবর’ নাটকের অনুশীলন। হোস্টেলের বাবুর্চি চিত্তকে আহমেদ তায়েবার আবদার অনুযায়ী লবণ ছাড়া হলদ মরিচ দিয়ে টেংরা মাছের তরকারী আর ভাত রান্না করে দেয়ার অনুরোধ করেন, বাজার করার জন্য টাকা দেন। পরের বার তায়েবার সাথে দেখা করার সময় ঘনিয়ে এলে আহমেদ চিত্তকে খুঁজতে থাকেন। কোন কারণে চিত্ত আর বোর্ডিংয়ে ফেরেনি। আহমেদ নিজেই রান্না করেন। রান্না করা খাবার নিয়ে তিনি তায়েবার সাথে আবার দেখা করতে যান। হাসপাতালে গিয়ে দেখেন তায়েবার বিছানা অন্য একজন রোগীকে দেয়া হয়েছে। এক কর্মচারীর কাছে তায়েবার খোঁজ নিতে গিয়ে জানতে পারেন, তায়েবা আর নেই।
কুশীলব
অলাতচক্রে নিয়মিত অভিনয়শিল্পী ছাড়াও বিভিন্ন বিশ্ববিদ্যালয়ে নাট্যতত্ত্ব পড়ুয়া শিক্ষার্থীবৃন্দ পার্শ্বচরিত্রসমূহে অভিনয় করেছেন। চলচ্চিত্রটির শ্রেষ্ঠাংশের শিল্পীবৃন্দ-
প্রযোজনা
২০১৪ সালে জ্যঁ লুক গদারের নিরীক্ষামূলক কাহিনিচিত্র গুডবাই টু ল্যাংগুয়েজ হতে হাবিবুর রহমান ত্রিমাত্রিক প্রযুক্তিতে আলাতচক্র নির্মাণের ধারণা পান। অলাতচক্র নির্মাণের মাধ্যমে হাবিবুর রহমানের পূর্ণদৈর্ঘ্য চলচ্চিত্র পরিচালনায় অভিষেক ঘটে। আহমদ ছফা র উপন্যাস অবলম্বনে ও বাংলাদেশ সরকারের অনুদানে নির্মিত এটি বাংলাদেশ ও বাংলা ভাষার প্রথম ত্রিমাত্রিক কাহিনিচিত্র।
নৈকট্যবিদ্যা
নৈকট্যবিদ্যা হল মানুষের স্থান ব্যবহার এবং আচরণ, যোগাযোগ ও সামাজিক মিথষ্ক্রিয়া উপর জনসংখ্যার ঘনত্ব এর প্রভাব সম্পর্কিত শিক্ষা। একে ইংরেজিতে "প্রক্সিমিকস" (Proxemics) বলে।
হ্যাপ্টিক্স (স্পর্শ), কিনেসিক্স (শরীরের নড়াচড়া), ভোকালিক্স (প্যারাল্যাংগুয়েজ) এবং ক্রোনেমিক্স (সময়ের গঠন) এর মত অমৌখিক যোগাযোগের আলোচনার একটি উপবিভাগ।
অলাতচক্র (চলচ্চিত্র)
নির্মাণ
চলচ্চিত্রটি ২০১৮ সালে বাংলাদেশ সরকার হতে ৬০ লাখ টাকা অনুদান পায়। সরকারী অনুদানের পাশাপাশি রহিমা বেগমের ব্যক্তিগত অর্থায়ন ছিল। ত্রিমাত্রিক দৃশ্যসমূহ থ্রিয়ালিটি টিএসফাইভ ক্যামেরায় ধারণকৃত। ২০১৯ সালে চিত্রগ্রহণ শুরু হয় ১০ ফেব্রুয়ারি প্রথম ধাপের চিত্রগ্রহণ সম্পন্ন হয়। ২২ জুন হতে দ্বিতীয় ধাপের চিত্রগ্রহণ শুরু হয়ে ২০২০ সালের প্রথম দিকে এটির চিত্রগ্রহণ সম্পূর্ণ হয়। মূল প্রযোজক হিসেবে বাংলাদেশ সরকার চলচ্চিত্রটিকে কলকাতায় দৃশ্য ধারণের অনুমতি দিয়েছিল; তথাপি এটির সম্পূর্ণ চলচ্চিত্রায়ন পুরান ঢাকা ও ময়মনসিংহের সংক্রামক ব্যাধি হাসপাতালে করা হয়েছে। উপন্যাসের ঘটনাসমূহ কলকাতা কেন্দ্রিক হওয়ায়, ঢাকা ও ময়মনসিংহে পুরনো কলকাতার আবহ তৈরী করা হয়েছিল। করোনা মহামারী'র সময়ে ভারতের স্কাই ওয়ার্ক স্টুডিও-তে এটির সম্পদনা করা হয়েছে।
নৈকট্যবিদ্যা
১৯৬৩ সালে সাংস্কৃতিক নৃতত্ত্ববিদ এডওয়ার্ড টি. হল এই শব্দটি প্রথম ব্যবহার করেছিলেন। "সংস্কৃতির বিশেষায়িত সম্প্রসারণ হিসাবে মানুষের স্থান ব্যবহার সম্পর্কিত আন্তঃসম্পর্কিত পর্যবেক্ষণ এবং তত্ত্ব" হিসাবে প্রক্সেমিক্সকে সংজ্ঞায়িত করেছেন। প্রক্সেমিক্স সম্পর্কিত তার মৌলিক গ্রন্থ "দ্য হিডেন ডাইমেনশন"-এ হল আন্তঃব্যক্তিক আচরণের ক্ষেত্রে প্রক্সেমিক আচরণ (স্থান ব্যবহারের) প্রভাবকে জোর দিয়েছিলেন। হলের মতে, প্রক্সেমিক্স এর আলোচনা কেবল দৈনিক জীবনের মানুষ একে অপরের সাথে কীভাবে মিথস্ক্রিয়া করছে সেক্ষেত্রেই গুরুত্বপূর্ণ নয়, বরং "[তাদের] বাড়ি ও দালানে কীভাবে স্থান এর ব্যবস্থাপনা হচ্ছে, এবং অবশেষে [তাদের] শহরগুলির নকশা কিরকম হচ্ছে" সেক্ষেত্রেও গুরুত্বপূর্ণ। প্রক্সেমিক্স আন্তঃব্যক্তি যোগাযোগের একটি লুকানো উপাদান যা পর্যবেক্ষণের দ্বারা উন্মুক্ত হয় এবং সংস্কৃতির দ্বারা দৃঢ়ভাবে প্রভাবিত হয়।
অলাতচক্র (চলচ্চিত্র)
প্রচারণা ও মুক্তি
২০২০ সালের ১৫ ডিসেম্বরে বাংলাদেশ চলচ্চিত্র সেন্সর বোর্ড চলচ্চিত্রটিকে প্রদর্শনের ছাড়পত্র দেয়। ২০২১ সালের ফেব্রুয়ারি হতে এটির প্রচারণা শুরু হয়। অলাতচক্রের প্রচারণা মূলত টিজার, ট্রেলার, পোস্টার ও পত্রিকায় কলাকুশলীদের ছবি সম্পর্কে সাক্ষাতকারের মাধ্যমে করা হয়। মূখ্যশিল্পীরা তাদের সামাজিক যোগাযোগ মাধ্যমে প্রচারণা চালান। সীমিত প্রচারণার পর জাজ মাল্টিমিডিয়ার পরিবেশনায় ২০২১ সালের ১৯ মার্চ বাংলাদেশের ১৭টি প্রেক্ষাগৃহে মুক্তি পায়। ১৭ মে চলচ্চিত্রটি চ্যানেল আইয়ের মাধ্যমে টেলিভিশনে প্রচারিত হয়।
নৈকট্যবিদ্যা
আন্তঃব্যক্তিক দূরত্ব
হল চারটি স্বতন্ত্র অঞ্চলে মানুষের (মানুষের মধ্যে আপেক্ষিক দূরত্ব) পারস্পরিক দূরত্বকে বর্ণনা করেছেন: (1) ঘনিষ্ঠ স্থান, (2) ব্যক্তিগত স্থান, (3) সামাজিক স্থান, এবং (4) গণ স্থান।
অলাতচক্র (চলচ্চিত্র)
মূল্যায়ন
চলচ্চিত্রটি বাংলাদেশের প্রেক্ষাগৃহে প্রদর্শনের ছাড়পত্র অর্জনের সময় সেন্সর বোর্ডের সদস্যদের প্রসংশা পেয়েছিল। এছাড়াও দুজন ভিন্ন সমালোচক হতে মিশ্র মূল্যায়ন লাভ করে।
সমালোচকদের অভ্যর্থনা
বাংলানিউজটোয়েন্টিফোর.কম-এ মুহাম্মাদ আলতামিশ নাবিল ‘অলাতচক্র’কে ত্রিমাত্রিক প্রযুক্তিতে নির্মিত ও উপন্যাস হতে অভিযোজিত ছায়াছবি হওয়ার কারণে বাংলাদেশের চলচ্চিত্র ইতিহাসে গুরুত্বপূর্ণ সংযোজন হিসেবে আখ্যায়িত করেছেন। তিনি মুনির চৌধুরীর ‘কবর’ নাটকের মহড়ার দৃশ্যে অভিনেতাদের অভিনয়, লিউকোমিয়া আক্রান্ত রোগী তায়েবার চরিত্রে জয়া আহসান, আহমেদ রুবেলের মঞ্চসুলভ অভিনয়, এবং প্বার্শচরিত্রে আজাদ আবুল কালাম, নুসরাত জাহান জেরীদের অভিনয়ের প্রসংশা করেন।
সামগ্রিকভাবে মূল উপন্যাসের গল্প সম্পূর্ণ অবয়বে নির্মিত না হওয়ায়, এবং "আহমেদ ও তায়েবার অপরিণত প্রেমপর্বের দৃশ্যায়ন" প্রাধান্য পাওয়ায় দৈনিক সমকালে শ্যামল শিশির "আহমদ ছফার 'অলাতচক্র'র সেই আগুন-উত্তাপ-ঐতিহাসিক চেহারা বেশ নীরব" হিসেবে মন্তব্য করেছেন। একই সাথে তিনি পরিচালকের উপন্যাস হুবহু দৃশ্যায়ন না করে নিজের স্বাধীনতা ব্যবহারকে সমর্থন করেছেন। তিনিও আহমেদ রুবেল, জয়া আহসান, আজাদ আবুল কালাম ও নুসরাত জাহান জেরির অভিনয়ের প্রশংসা করেন। চিত্রায়নের স্থানে পরিসর স্বল্পতার মাঝেও মাজাহারুল রাজুর দৃশ্যাধারণকে "সুন্দর দৃশ্যায়ন চোখে আরাম দেয়" মর্মে মন্তব্য করেন।
চুচিয়াং নদী (চীন)
চুচিয়াং নদী (চীনা ভাষাতে 珠江) ছাং চিয়াং নদী ও হুয়াংহো নদীর পরে চীনের তৃতীয় দীর্ঘতম নদী, এবং জলবহনের ক্ষমতা অনুযায়ী চীনের দ্বিতীয় বৃহত্তম নদী (ছাং চিয়াং নদীর পরে)। নদীটির মোট দৈর্ঘ্য ২৪০০ কিলোমিটার (১৫০০ মাইল)। ইংরেজিতে এটি ক্যান্টন নদী নামেও পরিচিত ছিল। নদীটি দক্ষিণ চীনের একটি বিস্তৃত নদী ব্যবস্থা। চুচিয়াং নদীর সঙ্গে কুয়াংতুং প্রদেশের শি নদী ("পশ্চিম নদী"), পেই নদী ("উত্তর নদী") এবং তুং নদী ("পূর্ব নদী") মিলিত হয়েছে। এই নদীগুলিকে চুচিয়াং নদীর উপনদী হিসাবে গণ্য করা হয়। এই নদীব্যবস্থাটি একটি সাধারণ বদ্বীপ অববাহিকা গঠন করেছে, যার নাম চুচিয়াং নদীর ব-দ্বীপ অববাহিকা। ৪০৯,৪৮০ বর্গকিলোমিটার আয়তনের চুচিয়াং নদীর অববাহিকা (珠江 流域) লিয়াংকুয়াং অঞ্চলের (বর্তমান কুয়াংতুং এবং কুয়াংশি প্রদেশগুলির সমষ্টি) জল নিষ্কাশন করে। নদীটি চীনের ইউন্নান প্রদেশ থেকে উৎপন্ন হয়ে কুয়েই চৌ,  হুনান, চিয়াংশি, কুয়াংতুং, কুয়াংশি, হংকং, ও ম্যাকাও এর মধ্য দিয়ে প্রবাহিত হয়ে দক্ষিণ চীন সাগরে পতিত হয়েছে। নদীটির তীরে চীনের তৃতীয় বৃহত্তম নগরী কুয়াংচৌ অবস্থিত।
নাইলা আলি খান
ডঃ নাইলা আলি খান রোজ স্টেট কলেজের একজন ভিজিটিং অধ্যাপক, ওকলাহোমা বিশ্ববিদ্যালয়ের প্রাক্তন প্রভাষক এবং নেব্রাস্কা-কেয়ার্নি বিশ্ববিদ্যালয়ের প্রাক্তন অধ্যাপক। তিনি হলেন চারটি বইয়ের লেখক, যার মধ্যে রয়েছে ফিকশন অব ন্যাশনালিটি অব ইরা ইন ট্রান্সন্যাশনালিজম অ্যান্ড ইসলাম, ভারত ও পাকিস্তানের মধ্যে মহিলা এবং কাশ্মিরের সহিংসতা  এবং বেশ কয়েকটি নিবন্ধ যা রাজনৈতিক বিষইয়ে এবং তার জন্মভূমি জম্মুর  এবং কাশ্মীর, ভারতের  বিরোধের দিকে গভীরভাবে আলোকপাত করেন।তিনি শেখ আবদুল্লাহর নাতনি হওয়া সত্ত্বেও, তিনি  কেবল তার পরিচয়ে পরিচিত হতে  পছন্দ করেন না। বরং "নিজের পক্ষে দাঁড়াতে এবং গুরুত্ব সহকারে নেওয়ার বিষয় আমাকে 'ইসলামিক জঙ্গি' হিসাবে বিবেচিত না করে আমার ক্ষোভ প্রকাশ করুন ... [এবং] বৈধভাবে  প্রশ্নগুলি আমি বুঝতে পারি না ", যেমনটি তিনি তাঁর দ্বিতীয় বইয়ের প্রকাশের সাথে সম্পর্কিত ২০১০ সালের একটি সাক্ষাৎকারে বলেছিলেন।
জীবনী
খানের জন্ম ভারতের নতুন দিল্লিতে । তার পরিবার জম্মু ও কাশ্মীর, ভারত ভিত্তিক এবং তিনি কাশ্মীর উপত্যকায় পাদদেশে অবস্থিত হিমালয়ে উত্থাপিত হয়েছিলেন । তাঁর মা সুরাইয়া আবদুল্লাহ আলী সাহিত্যের একজন অবসরপ্রাপ্ত অধ্যাপক এবং তাঁর বাবা মোহাম্মদ আলী মট্টো অবসরপ্রাপ্ত চিকিৎসক। তিনি সুরাইয়া আবদুল্লাহ আলী এবং মোহাম্মদ আলী মাত্তোর একমাত্র সন্তান এবং শেখ আবদুল্লাহর নাতনী। তিনি নরম্যানের ওকলাহোমা ইউনিভার্সিটিতে পোস্টকলোনিয়াল লিটারেচার এবং থিওরিতে মাস্টার্স করেছেন এবং পিএইচডি ডিগ্রি অর্জন করেছেন একই প্রতিষ্ঠানে।
২০১৫ সালের মে মাসে, খান ছিলেন প্রথম কাশ্মীরি মহিলা যিনি ওক্লাহোমা কমিশনের মহিলাদের অবস্থানের বিষয়ে উপদেষ্টা কাউন্সিলের সদস্য হিসাবে মনোনীত হন এবং সেই মনোনন গৃহীত হয়। কাউন্সিলটি "মহিলা এবং লিঙ্গ পক্ষপাত সম্পর্কিত বিষয়গুলি সম্পর্কিত গবেষণা এবং তথ্যের জন্য একটি সংস্থান এবং ক্লিয়ারিংহাউস হিসাবে কাজ করেন। রাষ্ট্রের এজেন্সিগুলি, সম্প্রদায়গুলি, সংগঠনগুলি এবং রাজ্যের ব্যবসায়ের উদ্দেশ্যে ইক্যুইটি ইস্যুতে পরামর্শমূলক সত্তা হিসাবে কাজ করেন। তিনি তার কাজের জন্য এবং পদক্ষেপ নেওয়ার জন্য ও সুপারিশ স্থাপনের জন্য ওকলাহোমা মহিলা, শিশু এবং পরিবারগুলির জীবনমান উন্নত করতে কাজ করেন।
বই
তাঁর প্রথম বই " দ্য ফিকশন অফ ন্যাশনালিটি ইন এনে অফ ট্রান্সন্যাশনালিজম " তে তিনি "ভারতীয় উপমহাদেশের অভিবাসীদের ঘৃণ্য আচরণের ব্যাখ্যা দেওয়ার জন্য বিদেশের বাসিন্দা ভিএস নাইপল, সালমান রুশদি, অমিতাভ ঘোষ এবং অনিতা দেসাইয়ের লেখাগুলি পরীক্ষা করেছেন । তারা কেন ভারত, পাকিস্তান এবং বাংলাদেশে ধর্মীয় মৌলবাদী দলগুলিকে সমর্থন করে তা ব্যাখ্যা করেন। " এটি করতে গিয়ে তিনি কীভাবে ট্রান্সন্যাশনালিজম বাস্তবের ছাপগুলি বিকৃত করতে পারে তার একটি উদ্দেশ্যমূলক দৃষ্টিভঙ্গি দিতে চেষ্টা করেন। তার এই বই পর্যালোচনা করে, খুশবন্ত সিং উল্লেখ করেছেন যে ডাঃ খান "বিদেশে স্থায়ীভাবে বসবাসের মাধ্যমে [...] স্বীকৃতিযুক্ত একটি অতিরঞ্জিত ধারণা তৈরি করেছেন। তার এই লিখা বানোয়াট ইতিহাসকে গিলে ফেলবে ।"
পাদুম
ভূগোল
পাদুম জাংস্কার উপত্যকার মাঝখানে অবস্থিত। সমুদ্রপৃষ্ঠ থকে এর উচ্চতা ৩,৬৫৭ মিটার বা ১১,৯৯৮ ফুট। এই শহরের নিকটে ডোডা নদী ও সারাপ নদী মিলিত হয়ে জাংস্কার নদী তৈরী করেছে।
যোগাযোগ
১৯৮০ খ্রিষ্টাব্দে ১ডি নং জাতীয় সড়কের ওপর অবস্থিত কার্গিল থেকে পেনসি গিরিবর্ত্ম দিয়ে পাদুম পর্যন্ত একটি রাস্তা তৈরী হয়েছে। শীতকালে গিরিবর্ত্মগুলিতে তুষারপাতের জন্য গ্রীষ্মকালেই শুধুমাত্র এই পথ খোলা থাকে।
ভারতের সংবাদপত্রের তালিকা
২০১৮ সালের ৩১ মার্চ পর্যন্ত হিসাব অনুযায়ী সমস্ত ভারত জুরে প্রায় ১,০০,০০০ এরও বেশি সংবাদপত্রের নিবন্ধিত ছিল। এবং একই সময়ে হিসাব অনুযায়ী ২৪০ মিলিয়ন এরও বেশি সংখক কপি পিন্ট করে বিশ্বের দ্বিতীয় বৃহত্তম সংবাদপত্র বাজার দখল করেছে।  হিন্দি ভাষার সংবাদপত্র গুলি সর্বাধিক প্রচলন করেছে তবে ভারতের ২২ টি নির্ধারিত ভাষা এবং সারা দেশে আরও অন্যান্য অনেক ভাষায় প্রকাশিত সংবাদপত্র রয়েছে।  নিউজস্ট্যান্ড এবং সাবস্ক্রিপশনয়ের প্রায়শই ভারতে সংবাদপত্র তৈরির ব্যয়ের একটি ছোট শতাংশকে আচ্ছাদন করে এবং বিজ্ঞাপনের একটি অংশ ভারতের একটি বড় রাজস্বের উৎস।
দিল্লিতে অ্যালকোহল বিষক্রিয়া
১৯৯১ সালের ৫ নভেম্বর দিল্লিতে অ্যালকোহলের বিষক্রিয়ায় ১৯৯ জনের মৃত্যু হয়েছিল যখন তারা অবৈধ মদ পান করে। তাদের বেশিরভাগই নৈমিত্তিক শ্রমিক এবং রিকশাচালক যারা কার্পুর আসভ বা সুরা, তথাকথিত আয়ুর্বেদিক ওষুধ সেবন করার পরে মারা গিয়েছিল। এই 'কার্পুর আসভ' উত্তর প্রদেশের গাজিয়াবাদে অবস্থিত কর্নাল ফার্মেসি নামে একটি ফার্ম তৈরি করেছে। পরীক্ষা নিশ্চিত করেছে যে এই 'কার্পুর আসভ'-এ মিথাইল অ্যালকোহল রয়েছে। দিল্লি প্রশাসন কমিশন অফ ইনকোয়ারি অ্যাক্ট, ১৯৫২ এর অধীনে দিল্লি হাইকোর্টের অবসরপ্রাপ্ত বিচারক জগদীশ চন্দ্রের সভাপতিত্বে একটি এক সদস্যের তদন্ত কমিশন গঠন করে।
আরো দেখুন
ভারতে অ্যালকোহল বিষক্রিয়ার তালিকা
অ্যার্টডক
অ্যার্টডক (আর্মি ট্রেনিং অ্যান্ড ডকট্রিন কমান্ড) বাংলাদেশ সেনাবাহিনীতে থাকা একটি গবেষণা-ভিত্তিক গঠনস্তর। এর সদর দপ্তর ময়মনসিংহের ময়মনসিংহ সেনানিবাসে অবস্থিত। এটি প্রশিক্ষণ মূল্যায়ন এবং সংস্কার; অস্ত্র, সরঞ্জাম এবং বল আধুনিকীকরণ; ধারণা এবং মতবাদ সংশোধন উন্নয়ন ইত্যাদি তত্ত্বাবধানের জন্য দায়িত্বপ্রাপ্ত। এটির আওতায় এর সদর দপ্তর, যুদ্ধ দল এবং বাংলাদেশ সেনাবাহিনীর সকল প্রশিক্ষণ প্রতিষ্ঠান রয়েছে। অ্যার্টডকের প্রথম জেনারেল অফিসার কমান্ডিং ছিলেন মেজর জেনারেল মুহাম্মদ জিয়া-উর-রহমান, এনডিসি, পিএসসি।
অ্যার্টডকের বর্তমান জেনারেল অফিসার কমান্ডিং হলেন লেফটেন্যান্ট জেনারেল এস এম মতিউর রহমান, এএপডব্লিউসি, পিএসসি।
মিশন
অ্যার্টডকের অফিসিয়াল মিশন বিবৃতিতে বলা হয়েছে: "বাংলাদেশ সেনাবাহিনীকে যুদ্ধের জন্য প্রস্তুত করা এবং তার ভবিষ্যতের স্থপতি হওয়া।"
ইতিহাস
অতীতে, সেনা সদর দপ্তরে অবস্থিত সামরিক প্রশিক্ষণ অধিদপ্তর বাংলাদেশ সেনাবাহিনীর প্রশিক্ষণ সংক্রান্ত বিভিন্ন ধরনের গবেষণা কাজ পরিচালনার জন্য দায়িত্বপ্রাপ্ত ছিল। তবে, সীমিত সম্পদ এবং জনবলের ঘাটতির কারণে, তারা মতবাদ ও উন্নয়নের ক্ষেত্রে কোন বিস্তৃত গবেষণা ও অধ্যয়ন পরিচালনা করতে পারেনি।
কৌশলগত, অপারেশনাল, কৌশলগত এবং প্রযুক্তিগত উন্নতির জন্য, গবেষণা এবং উন্নয়ন ক্ষমতাকে শক্তিশালী করার জন্য এবং যুদ্ধক্ষেত্রের দৃশ্যকল্পের ক্রমাগত পরিবর্তনের সাথে তাল মিলিয়ে চলার জন্য, দ্রুত প্রযুক্তিগত অগ্রগতির জন্য বাংলাদেশ সেনাবাহিনী ২৫ জুলাই ২০০৭ তারিখে অ্যার্টডক গঠন করে।
প্রশিক্ষণ প্রতিষ্ঠান
অ্যার্টডক সকল প্রাতিষ্ঠানিক প্রশিক্ষণের নোডাল এজেন্সি হিসেবে কাজ করে। বাংলাদেশ সেনাবাহিনীর কর্মকর্তা ও সেনা প্রশিক্ষণের জন্য ২০টি ভিন্ন প্রতিষ্ঠান রয়েছে।
খোকসা ইউনিয়ন
খোকসা ইউনিয়ন বাংলাদেশের খুলনা বিভাগের কুষ্টিয়া জেলার খোকসা উপজেলার একটি ইউনিয়ন পরিষদ। এটি ২২.৪৫ কিমি২ (৮.৬৭ বর্গমাইল) এলাকা জুড়ে অবস্থিত এবং ২০০১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ৮,৩৮৫ জন। ইউনিয়নটিতে মোট গ্রামের সংখ্যা ৫টি ও মৌজার সংখ্যা ৪টি।
ধানবাদ মদপানে দুর্ঘটনা
১৯৭৮ সালের ডিসেম্বরে ভারতের ধানবাদে (তৎকালীন বিহার রাজ্যে) কলঙ্কিত বুটলেগ মদ পান করার পর ধানবাদ ২৫৪ জনের মৃত্যু হয়।
কীর্তি নগর মেট্রো স্টেশন
কীর্তি নগর মেট্রো স্টেশন দিল্লি মেট্রোর ব্লু লাইনে অবস্থিত। এটি দিল্লি জাতীয় রাজধানী অঞ্চলের কীর্তি নগরে অবস্থিত উত্তোলিত ও ভূতলস্থ মেট্রো স্টেশন। ২০০৫ সালের ৩১শে ডিসেম্বর ব্লু লাইনের একটি স্টেশন হিসাবে এটি সাধারণ মানুষের ব্যবহারের জন্য চালু করে দেওয়া হয়। পরে ২০১১ সালের ২৭শে আগস্ট এই স্টেশনে গ্রিন লাইন যুক্ত হয়। এই স্টেশনটি গ্রিন লাইনের অন্তিম স্টেশন।
গ্রিন লাইন মেট্রোর সম্প্রসারিত অংশ হিসাবে গ্রিন লাইনের যাত্রিরা সরাসরি মেট্রো পথে ইন্দ্রলোক ও অশোক পার্ক মেন স্টেশন হয়ে ব্লু লাইনে আসতে পারবেন। একই পথে ব্লু লাইনের যাত্রিরা রেড লাইনের ইন্দ্রলোক স্টেশন হয়ে রেড লাইনের গুরুত্বপূর্ণ স্টেশন তথা রাজীব চক ও কাশ্মীরী গেটে পৌঁছে যেতে পারবেন।
একটি নতুন মেট্রোলাইট লাইন নির্মাণাধীন রয়েছে যা ২০২৫ সালের মধ্যে এটি সম্পূর্ণ হবে আশা করা যাচ্ছে। এই লাইনে কীর্তি নগর থেকে বামনোলি গ্রাম পর্যন্ত ২২টি স্টেশনে ট্রেন চলবে। এই লাইনের স্টেশনগুলি উত্তোলিত এবং ভূতলস্থ উভয় প্রকারের মিশ্রণে তৈরি করা হবে।
স্টেশন চত্বরের কাছাকাছি থাকা কিছু উল্লেখযোগ্য স্থান হল মোমেন্ট মল, বিটিডব্লিউ কীর্তি নগর, ফার্নিচার মার্কেট, সানডে মার্কেট এবং অন্যান্য আরো কিছু খাবারের দোকান।
পারবেলিয়া
পাড় বেলিয়া হল ভারতের পশ্চিমবঙ্গ রাজ্যের পুরুলিয়া জেলার একটি সেন্সাস টাউন। এই শহরটি দামদর নদীর দক্ষিণ তীরে অবস্থিত।
ভূ-উপাত্ত
এলাকাটি ছোট নাগপুর মালভূমির সর্বনিম্ন ধাপ।সাধারণ দৃশ্যটি ছড়িয়ে ছিটিয়ে থাকা পাহাড়ের সাথে ভূগর্ভস্থ। এটি দামোদর নদ-এর দক্ষিণে অবস্থিত।
জনসংখ্যা
ভারতবর্ষের ২০১১ আদমশুমারি অনুযায়ী পাড় বেলিয়ার মোট জনসংখ্যা হল ৫,২৭৯ জন, যার মধ্যে ২৭৮৩ (৫৩%) পুরুষ এবং ২,৪৯৬ জন (৪৭%) মহিলা ছিলেন। ৬ বছরের কম বয়ষ্ক  জনসংখ্যা ৬১৩ জন। পাড় বেলিয়ার সাক্ষরতার সংখ্যা ৩,৪২২ জন ।
ভারতের ২০০১ সালের আদম শুমারি অনুসারে পাড় বেলিয়া শহরের জনসংখ্যা হল ৬০৩৬ জন।এর মধ্যে পুরুষ ৫৩%, এবং নারী ৪৭%। এহানাত সাক্ষরতার হারহান 59%,। পুরুষের সাক্ষরতার হার ৬৯%, আর নারীদোর মধ্যে সাক্ষরতার হার ৪৮%। এই শহরের জনসংখ্যার ১৪% হন 6 বছর বা তার কম বয়সী।
সৎ কাজের আদেশ ও অসৎ কাজের নিষেধ
সৎ কাজের আদেশ ও অসৎ কাজের নিষেধ বা আমর বিল-মারুফ ওয়া নাহি আনিল মুনকার (الأمر بالمَعْرُوف والنَهي عن المُنْكَر) হলো ইসলাম ধর্মের একটি গুরুত্বপূর্ণ বাক্য। ইসলাম ধর্মের পবিত্র গ্রন্থ কুরআনে বিষয়ভাবে উল্লেখ করা হয়েছে, হে লোক সকল তোমরা তোমরা তোমার অনুসারীদের সৎ কাজের আদেশ দাও এবং অসৎ কাজের নিষেধ কর। এবং অন্যকে সরল পথ অবলম্বন করতে এবং নিন্দনীয় কাজ থেকে বিরত থাকতে ইতিবাচক ভূমিকা পালন কর।
কিছু কুরআনের উদাহরণ
বিকল্প অনুবাদ:
অন্যান্য উদাহরণের মধ্যে রয়েছে:
হাদিসের উদাহরণ
আবু সাইদ আল খুদরী বর্ণনা করেছেন যে, নবী মুহাম্মদ বলেছেন, তোমাদের মধ্যে যে ব্যক্তি গর্হিত-মন্দ কাজ হতে দেখবে সে যেন তা আপন হাত দ্বারা প্রতিহত করে। যদি তার সামর্থ্য না থাকে তবে মুখ দ্বারা। তাও যদি সম্ভব না হয় তবে হৃদয়ে ঐ মন্দ কর্মের প্রতি ঘৃণিত ভাব পোষণ করবে। আর এটাই হচ্ছে ঈমানের দুর্বল স্তর।
ব্যাখ্যা
তোমরাই সর্বোৎকৃষ্ট উম্মত। তোমাদের আবির্ভাব হয়েছে মানবজাতির জন্য। তোমরা সৎ কাজের আদেশ দাও এবং অসৎ কাজে নিষেধ করো এবং আল্লাহকে বিশ্বাস করো (সূরা আল-ইমরান : ১১০)।
পল দিবাকর
এন পল দিবাকর একটি দলিত কর্মী এবং দিল্লিতে অবস্থিত দলিত মানবাধিকার বিষয়ক জাতীয় প্রচারণার প্রাক্তন সাধারণ সম্পাদক। তিনি পূর্বে অন্ধ্র প্রদেশের দলিত-বহুজন অধিকার সংগঠন, দলিত বহুজন শ্রমিক ইউনিয়নের সাধারণ সম্পাদক ছিলেন।
এম এ কাশেম (দ্ব্যর্থতা নিরসন)
এম এ কাশেম নাম দ্বারা নিম্নোক্ত ব্যক্তিবর্গকে নির্দেশ করা হচ্ছে:
ভুজ (অস্ত্র)
থাম্ব| সিন্ধি নাইট একটি ভুজ সজ্জিত ভুজ হল সিন্ধু ও গুজরাটের এক ধরনের ছুরি বা ছোরা। একে সাধারণত কুঠার-ছুরি বলা হয়, কারণ ব্লেডটি একটি কুঠার-সদৃশ হাতলের উপর স্থির থাকে। অস্ত্রটির নাম গুজরাট রাজ্যের কচ্ছ জেলার ভূজ শহর থেকে নেওয়া হয়েছে, যেখানে এর উৎপত্তি হয়েছে, যদিও এটি সিন্ধুতেও উদ্ভূত হতে পারে। ভুজ সংক্ষিপ্ত, প্রশস্ত, স্থূল এবং ভারী, হালকা বক্র হতে পারে। এটি প্রায়শই একটি খোদাই করা এবং সোনালি মাউন্ট, খচিত হাতলযুক্ত এবং সজ্জিত গাঁটযুক্ত হতে পারে। এই গিঁটটি সাধারণত একটি শৈলীযুক্ত হাতির মাথা আকৃতির হয়, যা অস্ত্রটিকে হাতির ছুরি ডাকনাম দেয়। সংক্ষিপ্ত বাঁকা ব্লেডের পরিমাপ ৭-১০ইঞ্চি লম্বা, এবং এর তামার খাপ অস্ত্রটিকে ২০ ইঞ্চি তৈরি করে। এর বেশিরভাগই এক-প্রান্ত ধারালো থাকে, ডগার সামান্য পিছনের প্রান্ত ছাড়া। ব্লেডটি একটি লম্বা কুড়ালের মতো অগ্রভাগ ধাতব ডান কোণে মাউন্ট করা হয়। হাতলটি কখনও কখনও ফাঁপা হয়, আরেকটি ছোট স্টিলেটো-সদৃশ ড্যাগার লুকিয়ে রাখে। অস্ত্রটি পাঞ্জাবি গান্ডাস বা ইউরোপীয় গ্লাইভের অনুরূপ। অস্ত্রটি সিন্ধুর সৌমরা ও সাম রাজবংশের সিন্ধি অশ্বারোহী বাহিনীর মধ্যে জনপ্রিয় ছিল।
টেনিস কোর্ট
থাম্ব|ইংল্যান্ডের বাথ বিশ্ববিদ্যালয়ের ইনডোর টেনিস কোর্ট টেনিস কোর্ট হলো সেই স্থান যেখানে টেনিস খেলা খেলা হয়। এটি একটি দৃঢ় আয়তক্ষেত্রাকার পৃষ্ঠ যার কেন্দ্রে একটি নিচু জাল থাকে। একটি টেনিস কোর্টকে একক এবং দ্বৈত উভয় ধরনের ম্যাচ খেলতে ব্যবহার করা যায়। টেনিস কোর্ট তৈরি করতে বিভিন্ন ধরণের পৃষ্ঠ ব্যবহার করা যায়। প্রত্যেকটি পৃষ্ঠের নিজস্ব বৈশিষ্ট্য রয়েছে যা খেলার শৈলীকে প্রভাবিত করে। টেনিস এমন একটি খেলা যেখানে একটি র‍্যাকেট দ্বারা একজন খেলোয়াড় একটি টেনিস বলকে আঘাত করে এবং সেটি কোর্টের মাঝখানের জাল পার হয়ে অন্যজনের কাছে গেলে সে আবার র‍্যাকেট দিয়ে বলটি ফেরত পাঠায়। প্রতি দলে একজন করে বা দু’জন করে টেনিস খেলায় অংশ নেয়া যায়।
১৯শ শতকের শেষের দিকে ইংল্যান্ডের বার্মিংহামে সর্বপ্রথম টেনিস খেলার প্রচলন হয়। এই খেলা একটি আয়তকার কোর্টে খেলা হয় যার দৈর্ঘ্য থাকে ৭৮ ফিট ও প্রস্থ ২৭ ফিট। তবে টেনিস কোর্টের প্রকৃতি বিভিন্ন রকম হয়ে থাকে। মূলত টেনিস কোর্ট ৪ ধরনের হয়। ক্লে কোর্ট, গ্রাস কোর্ট, হার্ড কোর্ট এবং কার্পেট কোর্ট।.
বর্ণনা
thumb|250px|টেনিস কোর্টের মাপ ক্লে কোর্ট
গ্রাস কোর্ট গ্রাস কোর্ট বা ঘাসের কোর্টে শক্ত মাটির উপর গজানো ঘাসের উপরে খেলা হয়। এই কোর্ট তুলনামূলক দ্রুত। যে সার্ভ করে সে কিছুটা সুবিধা পায়। তবে ঘাসের আকার, ছাঁটাই এগুলোর ওপরও অনেক কিছু নির্ভর করে। আগে গ্রাস কোর্ট প্রচুর দেখা গেলেও অত্যধিক খরচের কারণে এখন খুব কমই দেখা যায়। গ্র্যান্ডস্লামের মধ্যে শুধুমাত্র উইম্বলডন টেনিস এখনো পর্যন্ত ঘাসের কোর্টে খেলা হয়।
হার্ড কোর্ট
হার্ড কোর্ট সাধারণত শক্ত সিমেন্টের তৈরি হয়ে থাকে। মাখে মধ্যে এর উপর পাতলা এক্রেলিকের প্রলেপও দেয়া হয়। এই ধরনের কোর্টে বল নিয়মিত বাউন্স করে এবং গতিও দ্রুত হয় যদিও গ্রাস কোর্টের মত দ্রুত নয়। ইউএস ওপেন এবং অস্ট্রেলিয়ান ওপেন টেনিস হার্ড কোর্টে খেলা হয়।
কার্পেট কোর্ট কার্পেট কোর্ট হচ্ছে এক ধরনের অস্থায়ী কোর্ট যা রাবারের তৈরি হয়ে থাকে। ইনডোর খেলাগুলোতে সাময়িকভাবে এই কোর্ট ব্যবহার করা হয়। এই কোর্ট দ্রুত তবে বাউন্স হয় কম। বর্তমানে বড় কোন টুর্নামেন্টে কার্পেট কোর্ট ব্যবহার করা হয় না। এর আগে প্যারিস মাস্টার্স, ক্রেমলিন কাপ ইত্যাদি কার্পেট কোর্টে খেলা হতো।
আইল অফ ম্যান ফুটবল অ্যাসোসিয়েশন
আইল অফ ম্যান ফুটবল অ্যাসোসিয়েশন (Isle of Man Football Association; এছাড়াও আইল অফ ম্যান এফএ সংক্ষেপে আইওএমএফএ নামে পরিচিত) হচ্ছে আইল অফ ম্যানের ফুটবলের সর্বোচ্চ নিয়ন্ত্রক সংস্থা। এই সংস্থাটি ১৮৯০ সালের ১২ই ফেব্রুয়ারি তারিখে প্রতিষ্ঠিত হয়েছে। যদিও, মুকুট নির্ভর অঞ্চল হিসেবে আইল অফ ম্যান যুক্তরাজ্যের অংশ নয়, তবে এই সংস্থাটি স্থানীয় দ্য ফুটবল অ্যাসোসিয়েশনের সাথে সংযুক্ত রয়েছে এবং কাউন্টি ফুটবল সংস্থা হিসেবে কাজ করে। এই সংস্থার সদর দপ্তর আইল অফ ম্যানের রাজধানী ডগলাসে অবস্থিত।
এই সংস্থাটি আইল অফ ম্যানের আইল অফ ম্যান জাতীয় দলের পাশাপাশি ঘরোয়া ফুটবলে আইল অফ ম্যান ফুটবল লীগের মতো প্রতিযোগিতার সকল কার্যক্রম পরিচালনা করে। বর্তমানে আইল অফ ম্যান ফুটবল অ্যাসোসিয়েশনের সভাপতির দায়িত্ব পালন করছেন এ. সি. মেফাম।
গুলাম রাজাহ
রাজাহকে দক্ষিণ আফ্রিকার ক্রিকেটের অন্যতম পথিকৃৎ হিসাবে বিবেচনা করা হয়, বিশেষত আন্তর্জাতিক প্রতিযোগিতায় পদচারণার পরে। তাকে দক্ষিণ আফ্রিকার ক্রিকেটের জনক হিসাবেও বিবেচনা করা হয়। তিনি দক্ষিণ আফ্রিকার প্রথম ওয়ানডে দলের পরিচালক ছিলেন।
শিক্ষা ও কর্মজীবন
রাজাহ ইংল্যান্ডের লেইসেস্টার বিশ্ববিদ্যালয় থেকে তার ফার্মেসি ডিগ্রি অর্জন করেছিলেন, কারণ বর্ণবাদী দক্ষিণ আফ্রিকাতে তখন কেবলমাত্র শ্বেতাঙ্গদেরই এই জাতীয় অধিকার ছিল এবং সেখানে তাঁকে বিশ্ববিদ্যালয়ের ডিগ্রি দেওয়া হয়নি।
একজন পূর্ণকালীন ফার্মাসিস্ট হয়েও রাজা ক্রিকেটে আগ্রহী ছিলেন। ১৯৯১ সালে তিনি দক্ষিণ আফ্রিকা ক্রিকেট দলের ব্যবস্থাপক নিযুক্ত হন।  ব্যবস্থাপক হিসেবে তার প্রথম আন্তর্জাতিক দায়িত্ব আসে ১৯৯১ সালে ভারত সফরে যেখানে দক্ষিণ আফ্রিকা ভারতের বিপক্ষে ক্লাইভ রাইসের নেতৃত্বে তিন ম্যাচের ওয়ানডে সিরিজ খেলে। বর্ণবৈষম্যনীতির কারণে নিষিদ্ধ হওয়ার পর আন্তর্জাতিক ক্রিকেটে পুনরায় যুক্ত হওয়ার পর এটি দক্ষিণ আফ্রিকার হয়ে প্রথম আন্তর্জাতিক সিরিজ ছিল।  শেষ পর্যন্ত দক্ষিণ আফ্রিকা ২-১ ব্যবধানে সিরিজ হেরে গেলেও দল ব্যবস্থাপক হিসেবে রাজার মেয়াদে প্রথমবারের মতো ওডিআই জয়ের দেখা পেয়েছিল তারা।
রাজাহর তত্ত্বাবধানে আন্তর্জাতিক ক্রিকেটে দক্ষিণ আফ্রিকা গোল্ডেন রান অর্জন করেছিল, ১৯৯৮ সালে আইসিসি নকআউট ট্রফির উদ্বোধনী সংস্করণে জয় লাভ করে এবং ১৯৯৮ সালের কমনওয়েলথ গেমসে স্বর্ণ পদক জিতেছিল, ১৯৯৯ সালের ক্রিকেট বিশ্বকাপের সেমিফাইনালে এবং ২০০২ সালের আইসিসি চ্যাম্পিয়নস ট্রফির সেমিফাইনালে উঠেছিল, ইংল্যান্ডের মাঠে ইংল্যান্ডের বিপক্ষে টেস্ট সিরিজ জয় এবং ২০০৮ সালে অস্ট্রেলিয়ার মাঠে অস্ট্রেলিয়ার বিপক্ষে টেস্ট সিরিজ জয় পেয়েছিল। আন্তর্জাতিক ক্রিকেট কাউন্সিল কর্তৃক ২০০৫ সালের আইসিসি সুপার সিরিজে অস্ট্রেলিয়ার বিপক্ষে আইসিসি বিশ্ব একাদশ দলের ব্যবস্থাপক হিসেবেও রাজাহকে মনোনীত করা হয়েছিল।
২০১১ সালের ক্রিকেট বিশ্বকাপে নিউজিল্যান্ডের বিপক্ষে কোয়ার্টার ফাইনালে দক্ষিণ আফ্রিকা বাদ পড়ার পরে রাজাহ প্রোটিয়া দল পরিচালনা থেকে অবসর নেন।  জাতীয় দলের ম্যানেজার হিসেবে তার মেয়াদকালে দক্ষিণ আফ্রিকার পক্ষে ১৭৯টি টেস্ট, ৪৪৪টি ওয়ানডে ও ৪০টি টি-টোয়েন্টিতে মোট ১০৭ জন খেলোয়াড় খেলেছেন।
রাজাহ গাউটেং ক্রিকেট বোর্ডেও দায়িত্ব পালন করেন এবং সিনিয়র প্রাদেশিক নির্বাচক হিসেবে ও ঐক্য আলোচনার সময় ট্রান্সভাল ক্রিকেট বোর্ডের নির্বাহীর সাথে যৌথভাবে দায়িত্ব পালন করেন।
ব্যক্তিগত জীবন
রাজাহর দাদা-দাদি ভারতের সুরাটের নিকটবর্তী খাটুর গ্রামের বাসিন্দা ছিলেন। তিনি বিবাহিত ছিলেন এবং তার দুটি সন্তান ছিল।
মৃত্যু
প্রায় দুই মাস ভেন্টিলেটরে রাখার পর কোভিড-১৯ এর কারণে ২০২১ সালের ২৯ জুন রাজধানী জোহানেসবার্গে ৭৪ বছর বয়সে গুলাম রাজাহ মারা যান।  সেদিন পরে, দক্ষিণ আফ্রিকা ক্রিকেট দলের খেলোয়াড়রা ওয়েস্ট ইন্ডিজের বিপক্ষে দলের তৃতীয় টি-টোয়েন্টি ম্যাচের প্রাক্কালে কালো আর্মব্যান্ড পরেছিলেন এবং তার স্মরণে খেলা শুরুর আগে এক মিনিটের নীরবতা পালন করেছিলেন। দক্ষিণ আফ্রিকার খেলোয়াড় তাব্রাইজ শামসি ওয়েস্ট ইন্ডিজ দলের বিপক্ষে দলের এক রানের জয় রাজাহকে উৎসর্গ করেন।
পানি বিশুদ্ধকরণ
থাম্ব|জল বিশুদ্ধকরণ ট্যাবলেট পানি বিশুদ্ধকরণ বা জল বিশুদ্ধকরণ হল এমন একটি প্রক্রিয়া, যে প্রক্রিয়ার মাধ্যমে জল বা পানি থেকে অবাঞ্চিত রাসানিক পদার্থ, জৈব সংক্রামক পদার্থ ও ক্ষতিকর গ্যাসীয় পদার্থ দূর করা হয়। এই প্রক্রিয়ার মূল উদ্দেশ্য হল বিভিন্ন কাজের জন্য বিশুদ্ধ জল বা পানি উৎপাদন করা। অধিকাংশ পানিকে মানুষের ব্যবহারের (পান করার পানি) জন্য বিশুদ্ধ করতে হয়, কিন্তু পানি বিশুদ্ধকরণ প্রক্রিয়াটি মেডিকেল, ফার্মাকোলজিক্যাল, রাসায়নিক এবং ইন্ড্রাস্ট্রিতে ব্যবহারসহ আরো অনেক ধরনের উদ্দেশ্যের জন্য করা পরিকল্পনা করা হয়ে থাকে। জল বা পানি বিশুদ্ধকরণের কয়েক ধরনের প্রক্রিয়া রয়েছে। এগুলো মধ্যে হল শারীরিক প্রক্রিয়া, জৈব প্রক্রিয়া, রাসায়নিক প্রক্রিয়া ইত্যাদি। শারীরিক প্রক্রিয়ার মধ্যে রয়েছে পরিস্রাবণ, অধঃক্ষেপণ এবং পাতন। জৈব প্রক্রিয়ার মধ্যে রয়েছে ধীর বালি ফিল্টার বা জৈবিকভাবে সক্রিয় কার্বন। রাসায়নিক প্রক্রিয়ার মধ্যে রয়েছে ফ্লুকিউলেশন এবং ক্লোরিনেশন এবং অতিবেগুনী রশ্মির মত তড়িৎচুম্বকীয় রশ্মির ব্যবহার।
জল বা পানির বিশুদ্ধকরণ প্রক্রিয়ার মাধ্যমে পানিতে থাকা পরজীবী, ব্যাকটেরিয়া, শেওলা, ভাইরাস, ছত্রাকসহ বিভিন্ন ধরনের বস্তুকণার ঘনত্ব কমানো যেতে পারে, সাথে সাথে বৃষ্টির কারণে ভূ-পৃষ্ঠ থেকে বয়ে এসে জলে মিশে যাওয়া বস্তুকণার পরিমাণও অনেকাংশে কমানো যায়।
খাবার জলের গুণমানের মানদন্ড সাধারণত সরকার কর্তৃক বা আন্তর্জাতিক মানদন্ড দ্বারা নির্ধারিত করা হয়ে থাকে। পানির ব্যবহারের উদ্দেশ্যের উপর নির্ভর করে পানিতে দূষিত পদার্থের ঘনত্বের মান সর্বনিম্ন এবং সর্বোচ্চ কত হবে তা নির্ধারিত হয়ে থাকে।জল বা পানির গুণাগুণ যথাযথ কিনা তা দৃষ্টিনির্ভর পরীক্ষণের মাধ্যমে নির্ধারণ করা যায় না। অজ্ঞাত উৎসের পানিকে ফুটিয়ে বা বাসা বাড়িতে ব্যবহৃত সাধারণ ফিল্টারের সাহায্যে ঐ পানিতে দ্রবীভূত সম্ভাব্য সকল দূষিত পদার্থকে পৃথকীকরণের মধ্য সাধারণ প্রক্রিয়ার মাধ্যমে পানিকে বিশুদ্ধ করা যায় না। এমনকি প্রাকৃতিক বসন্ত জল কে– যা ঊনবিংশ শতাব্দীতে সকল ব্যবহারিক কাজে ব্যবহারের উপযোগী হিসেবে বিবেচনা করা হত – বর্তমানে পরীক্ষা নিরীক্ষার মাধ্যমে, যদি দরকার হয়, ব্যবহার করার জন্য উপদেশ দেয়া হয়ে থাকে। রাসায়নিক এবং মাইক্রোবায়োলজিক্যাল বিশ্লেষণ, ‍যদিও ব্যয়বহুল, হল এমন দুইটি পরীক্ষা, যে পরীক্ষাগুলো  হতে প্রাপ্ত প্রয়োজনীয় তথ্যই নির্ধারণ করে কোন ধরনের বিশুদ্ধকরণ প্রক্রিয়া গ্রহণ করতে হবে।
২০০৭ সালের বিশ্ব স্বাস্থ্য সংস্থার (ডব্লিউএইছও) একটি প্রতিবেদন অনুসারে, ১.১ বিলিয়ন লোক নিরাপদ পানির সরবারহ হতে বঞ্চিত হয়, প্রতি বছর ৪ বিলিয়ন লোক ডায়রিয়া রোগে আক্রান্ত হয় যার ৮৮% লোক অনিরাপদ জল এবং অপর্যাপ্ত এবং অস্বাস্থ্যকর শৌচাগার ব্যবহারের জন্য ডায়রিয়া রোগে আক্রান্ত হয়, এবং এই ডায়রিয়া রোগে আক্রান্ত হয়ে প্রতি বছর প্রায় ১.৮ মিলিয়ন লোকের মৃত্যু হয়। বিশ্ব স্বাস্থ্য সংস্থা আনুমানিক হিসেব করে দেখেছে যে নিরাপদ পানি সরবরাহের মত পরিবেশগত পরিবর্তনের মাধ্যমে এইসব ডায়রিয়া রোগীর প্রায় ৯৪% দূর করা যেতে পারে। ক্লোরিনেশন, ফিল্টারীকরণ এবং সৌর-নির্বীজন এর মত সাধারণ কৌশলগুলো আত্মস্থ করলে এবং পানিকে একটি নিরাপধ পাত্রে সংগ্রহ করার মাধ্যমে প্রতি বছর লাখো মানুষের জীবন রক্ষা করা যেতে পারে। পানিবাহিত রোগে আক্রান্ত রোগীদের মৃত্যুর হার কমানোর মাধ্যমে জনস্বাস্থের উন্নতির করাটাই হল উন্নয়নশীল দেশগুলোর জন্য বিরাট একটি লক্ষ।
উদ্দেশ্য
জল বা পানি পরিশোধনের মূল উদ্দেশ্য হল পানিতে দ্রবীভূত অবাঞ্ছিত উপাদান দূরীকরণের মাধ্যমে পানিকে খাওয়ার উপযোগী বা শিল্প কারখানা এবং মেডিকেলের বিভিন্ন কাজের ব্যবহারের উপযোগী করে তোলা। পানি থেকে সংক্রামক পপদার্থগুলো যেমন- মাইক্রো অরগানিজম, বিভিন্ন ধরনের জৈব ও অজৈব পদার্থ দূরীকরণের অনেক ধরনের প্রযুক্তি রয়েছে । কোন ধরনের প্রযুক্তি বব্যবহার করা হবে সেটা নির্ভরর করে কোন ধরনের পানি ব্যবহার করা হবে, কোথাায় ব্যবহার করা হবে এবং কি পরিমাণ খরচ হবে তার উপর।
এসিডিকও নয় ক্ষারীয়ও নয়)। সমুদ্রের পানির pH এর মান হল ৭.৫ থেকে ৮.৪ পর্যন্ত। নিষ্কাশন অববাহিকা বা জলস্তরের অবস্থান এবং দ্রবীভূত সংক্রামকের (এসিড বৃষ্টি) প্রভাবের উপর ভিত্তি করে মিঠা পানির pH বিভিন্ন হতে পারে। যদি পানি এসিডিক বা অম্লীয় হয় (pH এর মান ৭ এর কম), পানি বিশুদ্ধকরণের প্রক্রিয়ার সময় পানির সাথে চুন, লেবু, সোডা ছাই, বা সোডিয়াম হাইড্রোক্সাইড মিশানোর মাধ্যমে পানির pH বাড়ানো যায়। চুন মিশানোর মাধ্যমে পানিতে ক্যালসিয়াম আয়নের ঘনত্ব বৃদ্ধি পায়, ফলে পনির হার্ডনেস বৃদ্ধি পায়। অতি উচ্চমাত্রার অম্লীয় পানির ক্ষেত্রে, পানিত দ্রবীভূত কার্বন ডাই অক্সাইড দূরীকরণই হচ্ছে পানির pH বৃদ্ধির অন্যতম উপায়। পানিকে ক্ষারীয় করার মাধ্যমে পানির ঘনীভবন প্রক্রিয়া দ্রুত হয় এবং পাইপ ফিটিংসের সময় সীসার পাইপ ও সীসার জালাইয়ের সময় সীসার গলে যাওয়ার ঝুকি কমে যায়। পর্যাপ্ত ক্ষারতা পানিতে লোহার পাইপের ক্ষয় হয়ে যাওয়ার ঝুকিও কমিয়ে দেয়। কিছু কিছু ক্ষেত্রে পানির pH কমানোর জন্য এসিডও (কার্বনিক এসিড, হাইড্রোক্লোরিক এসিড বা সালফিউরিক এসিড) মিশাতে হয়। প্লাম্বিং সিস্টেমে ক্ষারীয় পানির (pH এর মান ৭ এর বেশি) কারণে সীসা বা লোহার ক্ষয় হবে তা জরুরী নয়।
উসমানীয় নৌবাহিনীর কমান্ডারদের তালিকা
এই তালিকায় উসমানীয় নৌবাহিনীর নৌ-কমান্ডাররা (তুর্কি : Donanma Komutanı) অন্তর্ভুক্ত রয়েছে।
১৩ মার্চ, ১৮৬৭ খ্রিস্টাব্দে কাপুদান পাশা (তালিকা) উপাধি বিলুপ্ত করা হয় এবং নৌমন্ত্রী (বাহরিয়ে নাজিরি) এবং নৌ-কমান্ডার (দোনানমা কমুতানি) প্রতিষ্ঠা করা হয়।
! colspan=7| উসমানীয় নৌবাহিনীর কমান্ডার (১৮৭৭-১৯২০)
! colspan=7| Turkish Navy Fleet Commanders (1922-1924)
টমি ওয়ার্ড
টমাস টমি আলফ্রেড ওয়ার্ড (Tommy Ward; জন্ম: ২ আগস্ট, ১৮৮৭ - মৃত্যু: ১৬ ফেব্রুয়ারি, ১৯৩৬) ব্রিটিশ ভারতের রাওয়ালপিন্ডিতে জন্মগ্রহণকারী বিশিষ্ট দক্ষিণ আফ্রিকান আন্তর্জাতিক ক্রিকেটার ছিলেন।  ১৯১২ থেকে ১৯২৪ সময়কালে দক্ষিণ আফ্রিকা ক্রিকেট দলের অন্যতম সদস্য ছিলেন তিনি। দলে তিনি মূলতঃ উইকেট-রক্ষকের ভূমিকা পালন করতেন। এছাড়াও, ডানহাতে ব্যাটিং করতেন তিনি। ঘরোয়া প্রথম-শ্রেণীর দক্ষিণ আফ্রিকান ক্রিকেটে ট্রান্সভালের প্রতিনিধিত্ব করেন টমি ওয়ার্ড।
খেলোয়াড়ী জীবন
২৭ মে, ১৯১২ তারিখে তার টেস্ট অভিষেক ঘটে। ওল্ড ট্রাফোর্ডে অনুষ্ঠিত ১৯১২ সালের ত্রি-দেশীয় প্রতিযোগিতায় অস্ট্রেলিয়ার বিপক্ষে অনুষ্ঠিত ঐ টেস্টে জিমি ম্যাথুজের হ্যাট্রিকে পরিণত হন। রোল্যান্ড বিউমন্ট এবং সিড পেগলারের পর প্যাডে বল লাগলে এলবিডব্লিউ হন। এছাড়াও, অভিষেকেই গোল্ডেন ডাক পান তিনি। ফলো-অনে পড়ে দ্বিতীয় ইনিংসে মাঠে নামলে ম্যাথুজ পুনরায় হার্বি টেলর ও রেজিনাল্ড সোয়ার্জের পর তাকে শূন্য রানে বোল্ড করেন। এরফলে অভিষেকে দ্বিতীয়বারের মতো হ্যাট্রিকের শিকারে পরিণত হন তিনি। এটি ক্রিকেটের ইতিহাসে এক টেস্টে দুইবার হ্যাট্রিকের ঘটনা ছিল।
ইংল্যান্ড গমন, ১৯২৪
১৯২৪ সালে দক্ষিণ আফ্রিকা দলের সাথে ইংল্যান্ড গমন করেন। টেস্টে জয়ের দিক দিয়ে সফরকারী দলটি সফলকাম হয়নি। পাঁচ টেস্টের ঐ সিরিজে স্বাগতিক ইংরেজ দল ৩-০ ব্যবধানে জয় পেয়েছিল। অন্য দুই টেস্ট বৃষ্টির কারণে ড্রয়ের দিকে চলে যায়। দক্ষিণ আফ্রিকা দলে তিনিই কেবলমাত্র নিয়মিত উইকেট-রক্ষক হিসেবে অন্তর্ভুক্ত হয়েছিলেন। ফলশ্রুতিতে, তার অনুপস্থিতিতে ফ্রেড সাসকিন্ডকে কয়েকটি খেলায় উইকেট-রক্ষকের ভূমিকায় অবতীর্ণ হতে হয়েছিল। টেস্ট সিরিজের শুরুটি ধ্বংসাত্মক আকারে দক্ষিণ আফ্রিকার প্রতিকূলে যায়। এজবাস্টন টেস্টে আর্থার জিলিগান ও মরিস টেটের বোলিং তোপে পড়ে মাত্র ৩০ রানে প্রথম ইনিংস গুটিয়ে যেতে বাধ্য হয়। দক্ষিণ আফ্রিকা দল ইনিংস ব্যবধানে পরাভূত হয়েছিল।
১৬ ফেব্রুয়ারি, ১৯৩৬ তারিখে ৪৮ বছর বয়সে ট্রান্সভালের ইস্ট স্প্রিংস স্বর্ণখনিতে কাজ করার সময় বৈদ্যুতিক সংস্পর্শে মর্মান্তিকভাবে তার দেহাবসান ঘটে।
নটোরিয়াস (চলচ্চিত্র)
নটোরিয়াস (Notorious) অ্যালফ্রেড হিচকক কর্তৃক পরিচালিত ১৯৪৬ সালের একটি ফিল্ম নয়ার। একটি গুপ্তচর অভিযানের সময় তিনজনের জীবন বিজড়িত হয়ে উঠা নিয়ে এ চলচ্চিত্রের কাহিনী আবর্তিত। ১৯৪৫ থেকে ১৯৪৬ এর মধ্যে চলচ্চিত্রটি ধারণ করা হয়েছিলো এবং আরকেও রেডিও পিকচার্স থেকে ১৯৪৬ সালে এটি মুক্তি পায়।
নটোরিয়াস সমালোচকদের মতে হিচককের শিল্পচর্চার একটি সন্ধিক্ষণ, যা তার উচ্চতর থিম্যাটিক পরিপক্বতার বহিঃপ্রকাশ। তার জীবনিকার ডোনাল্ড স্পটো লিখেন নটোরিয়াস মূলত তার মেধাকে একটি গুরুত্বপূর্ণ প্রেমের গল্পের সৃষ্টিতে ব্যবহারে জন্যে ৪৬ বছর বয়সে আলফ্রেড হিচককের প্রথম চেষ্টা, আর এ গল্প শুধু তার এ বয়সেই সম্ভব ছিলো।
বিদ্যা বক্স
বিদ্যা আইয়ার (জন্ম: ২৫ সেপ্টেম্বর ১৯৯০), তার মঞ্চনাম বিদ্যা বক্স দ্বারা অধিক পরিচিত, তিনি একজন আমেরিকান ইউটিউবার এবং সঙ্গীতশিল্পী। তিনি ভারতের তামিলনাড়ুর চেন্নাইয়ে জন্মগ্রহণ করেছিলেন এবং আট বছর বয়সে তার পরিবারের সাথে মার্কিন যুক্তরাষ্ট্রে পাড়ি জমিয়েছিলেন। তার সংগীতগুলি ধ্রুপদী র‍্যাপ, বৈদ্যুতিন নৃত্য সঙ্গীত এবং ভারতীয় শাস্ত্রীয় সঙ্গীতের মিশ্রণ। তিনি ২০১৫ সালের এপ্রিলে তার ইউটিউব চ্যানেলটি শুরু করার পরে ভিডিওগুলিতে ১.০৬ বিলিয়নেরও বেশি ভিউ পেয়েছেন এবং তার চ্যানেলটি ৭.৫৪ মিলিয়নেরও অধিক গ্রাহক সাবস্ক্রাইব করেছেন।
ব্যক্তিগত জীবন
বিদ্যা আইয়ার ভারতের তামিলনাড়ুর চেন্নাইয়ে জন্মগ্রহণ করেছিলেন এবং তিনি মার্কিন যুক্তরাষ্ট্রের ভার্জিনিয়ায় বেড়ে ওঠেছিলেন। তিনি বাড়িতে তামিল ভাষায় কথা বলেন, ৫ বছর বয়স থেকে তিনি কর্ণাটক সঙ্গীত শিখতেন এবং পাশাপাশি ইংরেজি সঙ্গীত শুনতেও উপভোগ করতেন। তিনি পরিচয় সঙ্কটে থাকার বিষয়টি স্বীকার করে বলেন যে, ভারতীয় হওয়ায় তাকে নানাভাবে উৎপীড়ন করা হত এবং বড় হওয়ার সময় তার সংস্কৃতিকে আড়াল করা হয়েছিল। তবে তিনি তার বিবৃততে উল্লেখ করেন যে, তিনি এখন তার সংস্কৃতিকে নিয়ে "গর্ববোধ করেন"। তিনি তার দাদীর থেকে অনুপ্রাণিত হয়ে ভারতীয় শাস্ত্রীয় সঙ্গীতের প্রতি আগ্রহী হয়েছিলেন। তিনি কলেজে অধ্যয়নকালীন তার ভারতীয় মূল সম্পর্কে আত্মবিশ্বাসী হয়েছিলেন, ভারতীয় ছাত্রসংঘ এবং ভারতীয় লোকনৃত্য দলে যোগ দিয়েছিলেন। তিনি জর্জ ওয়াশিংটন বিশ্ববিদ্যালয়ে মনোবিজ্ঞান এবং জৈবিক বিজ্ঞানে অধ্যয়ন করেছিলেন এবং জৈবিক বিজ্ঞানে স্নাতক ডিগ্রি অর্জন করেছিলেন। তিনি গান শিখতে দুই বছর ভারতে অবস্থান করেছিলেন।
তিনি তার বোন বন্দনা আইয়ার এবং তার বন্ধু শঙ্কর টাকার, যার সাথে তিনি কলেজে সাক্ষাৎ করেছিলেন তাদের সমন্বয়ে সঙ্গীত তৈরি করে থাকেন। ২০১৭ সালে তিনি ভাংড়া এবং হিপ-হপ নৃত্যের মহড়া দিয়ে তার সঙ্গীত প্রচার করেছিলেন।
কর্মজীবন
বিদ্যা আইয়ার শঙ্কর টাকার আয়োজিত একটি ব্যান্ডে নিয়মিত সঙ্গীত পরিবেশন করে থাকেন। তিনি হোয়াইট হাউস, ন্যাশনাল সেন্টার ফর পারফর্মিং আর্টস (ভারত) এবং ওয়েবস্টার হল সহ বিশ্বের বিভিন্ন স্থানে সঙ্গীত পরিবেশন করেছেন। তিনি রেউনিওঁ দ্বীপে ফেস্টিভাল ডেস আর্টস, ইঙ্ক ওমেন, সুরিনাম, দুবাই এবং নেদারল্যান্ডসের মেরু কনসার্ট সিরিজেও সঙ্গীত পরিবেশন করেছেন।
তার সবচেয়ে জনপ্রিয় ম্যাশআপ "ক্লোজার / কবিরা", এই ম্যাশআপটি চেইনস্মোকারস-এর ক্লোজার এবং বলিউড চলচ্চিত্র ইয়ে জাওয়ানি হ্যায় দিওয়ানি-এর কবিরা গানের সংমিশ্রণ ছিল, যা ইউটিউবে ৭ মাসে ৫৫ মিলিয়নের অধিকবার দেখা হয়েছিল। তার অন্যতম একটি ম্যাশআপ হল "লিন অন" এবং "জিন্দ মাহি", যার জন্য তিনি রিকি জাট, রাশি কুলকার্নি, এবং রোগিন্দার "ভায়োলিন্ডার" মমিসহ আরও কয়েকজন সঙ্গীতশিল্পীর সাথে সমন্বয় করেছিলেন। তিনি সরচিত এবং শঙ্কর টাকারের লেখা একটি ইংরেজি গানের সমন্বয়ে কেরালার বিখ্যাত নৌকা গান "কুতানদান পুঞ্জাইলে" প্রকাশ করেছিলেন, যেটি শ্রীনিধি এবং শ্রীদেবীর অভিনয়ে মোহিনীঅট্টমের সাথে কেরালায় ধারণ করা হয়েছিল। ২০১৬ সালে তিনি তার এক্সটেন্ডেড প্লে কুথু ফায়ার প্রকাশ করেছিলেন, যেটি প্রযোজনা করেছিলেন শঙ্কর টাকার এবং সহ-রচনা করেছিলেন শঙ্কর টাকার ও বিদ্যা আইয়ার।
বিচুয়া
বিচুয়া বা বিচাওয়া (बिछुवा, بچھوا) হল একটি ছোরা, যা ভারতীয় উপমহাদেশ থেকে উদ্ভূত, একটি ঘুরানো হাতলযুক্ত এবং একটি সরু ঢেউখেলান ধারালো ফলক সহ। এটি একটি বিচ্ছুর হুলের সাথে সাদৃশ্যের জন্য এমন নামকরণ করা হয়েছে, যার জন্য হিন্দি নাম বিচুওয়া। অস্ত্রটি দক্ষিণ ভারতে তৈরি মাদুভু বা শিং ড্যাগারের উপর ভিত্তি করে তৈরি করা হয়েছিল এবং অনেক বিচুয়ার ব্লেড রয়েছে যা মহিষের শিংয়ের আকৃতি ধরে রাখে। বিচুয়ার প্রাথমিক উদাহরণ বিজয়নগরের মধ্যযুগীয় দক্ষিণ কর্ণাটক সাম্রাজ্য থেকে পাওয়া যায়। তৈরি করা তুলনামূলকভাবে সহজ হওয়ায়, বিচুওয়া একটি আলংকারিক ছোরা হিসাবে ২০ শতকে টিকে আছে।
জেমস হেইলমান
'''জেমস এম. হেইলমান''' (জন্ম: ১৯৭৯/১৯৮০) একজন কানাডীয় জরুরি বিভাগের চিকিৎসক, উইকিপিডিয়ান এবং উইকিপিডিয়ার স্বাস্থ্য সংক্রান্ত বিষয়গুলির উন্নয়নে অ্যাডভোকেট হিসেবে কর্মরত আছেন। অনলাইন এনসাইক্লোপিডিয়ায় অবদান রাখার জন্য তিনি অন্যান্য চিকিৎসাবিদদের উত্সাহিত করে যাচ্ছেন।
"Doc James" ব্যবহারকারী নামে তিনি উইকিপিডিয়াতে সক্রিয় আছেন, হেইলমান উইকিপ্রকল্প মেডিসিন এর একজন সক্রিয় অবদানকারী এবং একজন স্বেচ্ছাসেবী উইকিপিডিয়া প্রশাসক। তিনি ২০১০ থেকে ২০১৩ এ উইকিমিডিয়া কানাডার সভাপতির দায়িত্ব পালন করেন। হেইলমান উইকি প্রজেক্ট মেড ফাউন্ডেশন প্রতিষ্ঠা করেন এবং এই ফাউন্ডেশনের সভাপতির দায়িত্বও পালন করেন। উইকিপ্রকল্প মেডিসিন এর মেডিসিন অনুবাদ টাস্ক ফোর্সেরও প্রতিষ্ঠাতা তিনি। ২০১৫ এর জুনে, তিনি উইকিমিডিয়া ফাউন্ডেশন ট্রাস্টি বোর্ডের সদস্য হিসেবে মনোনীত হন এবং ডিসেম্বর ২৮, ২০১৫ পর্যন্ত এ পদে বহাল থাকেন। হেইলমান ২০১৭ সালে পুনরায় উইকিমিডিয়া ফাউন্ডেশন ট্রাস্টি বোর্ডের সদস্য হিসেবে মনোনীত হন।
হেইলমান ইউনিভার্সিটি অব ব্রিটিশ কলাম্বিয়ারজরুরি ঔষধ বিভাগের ক্লিনিকাল সহকারী অধ্যাপক হিসেবে কর্মরত আছেন এবং ব্রিটিশ কলাম্বিয়ার ক্রানব্রুকের, যেখানে তিনি বসবাস করেন, পূর্ব কুটেনে আঞ্চলিক হাসপাতালের জরুরি ঔষধ বিভাগের প্রধান হিসেবে কর্মরত রয়েছেন।
প্রাথমিক জীবন এবং শিক্ষা
হেইলমান সাসকাচোয়ান এ জন্মগ্রহণ করেন এবং সেখানেই বেড়ে উঠেন। তিনি ইউনিভার্সিটি অব সাসকাচোয়ান থেকে ২০০০ সালে শারীরবিদ্যা স্নাতক ডিগ্রী সম্পন্ন করেন. এবং সেখানেই তিনি ২০০৩ সালে মেডিক্যাল ডিগ্রী অর্জন করেন। তারপর তিনি ব্রিটিশ কলাম্বিয়া তার বসবাস শেষ করেন।
মেডিক্যাল ক্যারিয়ার
হেইলমান ২০১০ সাল পর্যন্ত মুওস জা ইউনিয়ন হাসপাতালে, মুওস জায়ের একটি হাসপাতাল, চাকরি করেন। এরপর তিনি পূর্ব কুটেনে আঞ্চলিক হাসপাতালে কাজ করতে করেন, যেখানে ২০১২ সালের অক্টোবরে তাকে জরুরি ঔষুদ বিভাগের প্রধান হিসেবে নিয়োগ দেয়া হয়েছিল।২০০৪ সালে, ক্রানব্রুক ডেইলি টাউনম্যানকে দেয়া এক স্বাক্ষাতকারে তিনি বলেন, পূর্ব কুটেনের জরুরি ঔষুদ বিভাগে প্রতি বছর প্রায় ২২,০০০ জন রোগী চিকিৎসা সেবা নিয়ে থাকে।
উইকিপিডিয়া এবং উইকিমিডিয়া কার্যক্রম
২০০৮ সালে থেকে চিকিৎসা সংক্রান্ত উইকিপিডিয়া নিবন্ধে একজন অবদানকারী হিসেবে নিজের সক্রিয়তার শুরু থেকেই হেইলমান তার সহকর্মী চিকিৎসকগণকে চিকিৎসা সংক্রান্ত উইকিপিডিয়া নিবন্ধ তৈরীর উৎসাহ প্রদানের মাধ্যমে চিকিৎসা বিষয়ক নিবন্ধগুলোর মানোন্নয়নে কাজ করে চলেছেন। একদিন রাতে তিনি স্থূলতা বিষয়ে উইকিপিডিয়াতে তথ্য সংগ্রহ করছিলেন এবং তিনি সেখানে অনেক ভুল খোঁজে পেয়েছিলেন, তখন থেকেই তিনি উইকিপিডিয়াতে অবদান রাখার জন্য আগ্রহ প্রকাশ করেন। আমি বুঝতে পেরেছিলাম যে আমি এটি ঠিক করতে পারি। আমি অনেকগুলো সম্পাদনা করেছিলাম এবং নিবন্ধটির অনেক মানোন্নয়ন করেছিলাম।
ফ্রান্স ফুটবল
ফ্রান্স ফুটবল বা মূল ফরাসি উচ্চারণে ফ্রঁস ফুতবোল হলো একটি ফরাসি পাক্ষিক সাময়িকী, যেখানে বিশ্ব ফুটবলের খবর প্রচারিত হয়। আলোকচিত্র প্রতিবেদন, পুঙ্খানুপুঙ্খ বিশ্লেষণ, স্বতন্ত্র সাক্ষাৎকার এবং উয়েফা চ্যাম্পিয়নস লিগের ম্যাচগুলোর সঠিক পরিসংখ্যান এবং ইউরোপীয় লিগগুলোর বিস্তৃত প্রতিবেদনের কারণে এটিকে ইউরোপের সবচেয়ে সম্মানজনক ক্রীড়া প্রকাশনাগুলোর মধ্যে একটি বলে মনে করা হয়। সাময়িকীটি ১৯৪৬ সালে প্রথম প্রকাশিত হয়। এর সদর দপ্তর ফ্রান্সের প্যারিসে অবস্থিত। ছয় দশকেরও বেশি সময় ধরে এটি বছরের সেরা ফুটবল খেলোয়াড়কে ব্যালন ডি'অর বা বালোঁ দর পুরস্কার প্রদান করে আসছে।
প্রকাশনা
ক্রীড়াক্ষেত্রে দ্রুত জনপ্রিয়তা অর্জন করে ফুটবল অঙ্গনের সবচেয়ে মর্যাদাপূর্ণ এবং স্বীকৃত প্রকাশনাগুলোর মধ্যে একটি হিসেবে নিজেকে প্রতিষ্ঠিত করেছে। ১৯৭০-এর দশকে মাত্র দুই দশকের সংখ্যায় বিক্রি হওয়া ম্যাগাজিনটি কয়েক বছরের মধ্যে বিক্রয়ের সংখ্যা এক লাখ ছাড়িয়েছে, যদিও অতঃপর ডিজিটাল মাধ্যম এবং বিশেষ করে ইন্টারনেটের উত্থানের সাথে সাথে এর সংখ্যা ধীরে ধীরে হ্রাস পেতে থাকে। এটি ১৯৭০-এর দশকে সবচেয়ে বেশি প্রভাব ফেলেছিল, ফ্রান্স ফুটবল আফ্রিকার (এবং এর পাশাপাশি আফ্রিকান ব্যালন ডি'অরের প্রচলন করেছিল) মতো একটি বিকেন্দ্রীভূত সংস্করণ গড়ে তুলেছিল এবং এটিও ফ্রান্স ফুটবলের মতো সফলতার মুখ দেখলেও খুব কম সময়েই বিলুপ্ত হয়ে গিয়েছে।
ইল্‌-দ্য-ফ্রঁস এবং বিশেষ করে প্যারিসের ফুটবলের প্রধান তথ্যপূর্ণ ম্যাগাজিন হিসেবে প্রতিষ্ঠিত হলেও রাজা কর্তৃক ক্রীড়ার বিশ্বায়নের বর্তমান ইউরোপীয় চরিত্র পণ্য গ্রহণ না করা পর্যন্ত এটি আরও বিস্তৃত অর্থাৎ জাতীয় অঙ্গনে বিকশিত হয়েছিল। এটি একটি সাপ্তাহিক ম্যাগাজিন হিসেবে প্রতিষ্ঠিত হয়েছিল এবং শুক্রবারেও এর সংস্করণ প্রকাশ করা হয়েছে, তবে তা বেশিদিন স্থায়ী হয় নি এবং প্রতি সাত দিন অন্তর একচেটিয়াভাবে পুনরায় প্রকাশিত হওয়ার পূর্বে ২০০০-এর দশকে দ্বি-সাপ্তাহিক ম্যাগাজিনে পরিণত হয়েছিল। তবে এর সাপ্তাহিক সংস্করণটি ২০২১ সাল পর্যন্ত সবচেয়ে বেশি সময় ধরে চলেছিল এবং কোভিড-১৯ এর বৈশ্বিক মহামারীর কারণে এটি একটি মাসিক প্রকাশনায় পরিণত হয়েছে।
১৯৫৬ সাল থেকে প্রদান করা ব্যালন ডি'অরের কারণে আন্তর্জাতিক পর্যায়ে এই ম্যাগাজিনের খ্যাতি রয়েছে। এই পুরস্কারের বিজয়ী নির্ধারণে ঘরোয়া লিগের পাশাপাশি উয়েফা চ্যাম্পিয়নস লিগের সকল তথ্য (পূর্বে ইউরোপীয় কাপ) মূল্যায়ন করা হয়ে থাকে। এই পুরস্কারের মাধ্যমে প্রথম দিকে শুধুমাত্র "সেরা ইউরোপীয় ফুটবল খেলোয়াড়" নির্ধারণ করা হলেও পরবর্তীকালে তা বিশ্বসেরা ফুটবল খেলোয়াড়কে প্রদান করা হয়। এটি বর্তমানে বিশ্ব ফুটবলে সবচেয়ে মর্যাদাপূর্ণ পুরস্কার। মাঝে কয়েক বছর যাবত এটি ফুটবল সর্বোচ্চ সংস্থা ফিফার সাথে একীভূত হয়ে পুরস্কার প্রদান করেছিল।
ফ্রান্স ফুটবল দলের ১৯৯৮ ফিফা বিশ্বকাপের শিরোপা জয়ের পর এটির সর্বোচ্চ বিক্রয় রেকর্ড ছিল, উক্ত ম্যাচে ফ্রান্স তৎকালীন চ্যাম্পিয়ন ব্রাজিলের বিরুদ্ধে ৩–০ গোলের ব্যবধানে জয়লাভ করেছিল। ফাইনালের দুই দিন পর এই ম্যাগাজিনের বিক্রি হয়েছে ৫ লাখ ২০ হাজার কপি। দুর্ভাগ্যবশত, অনলাইন প্রকাশনা বৃদ্ধি এবং তাৎক্ষণিক তথ্যের জন্য ক্রমবর্ধমান প্রয়োজনের ফলের ফ্রান্স ফুটবলের বিক্রয় হ্রাস হয়েছে। অতপর গ্রুপো আমোরি সংবাদপত্র লেকিপের সাথে একত্রে একটি বিক্রয় অফারের মাধ্যমে এটি পুনরায় চালু করার চেষ্টা করেছিল, তবে তা কার্যকর হয়নি এবং ২০১২ সালে মাত্র সত্তর হাজার কপি বিক্রয় হয়েছিল।
২০১৭ সালে এই ম্যাগাজিনটি নবায়ন করে একটি ছোট বিন্যাস প্রকাশ করেছিল এবং ২০২১ সালের ১১ই জুন পর্যন্ত এটি মাসের দ্বিতীয় শনিবারে প্রকাশিত একটি মাসিক প্রকাশনা ছিল।
ব্যালন ডি'অর
১৯৫৬ সাল থেকে ম্যাগাজিনটি বর্ষসেরা ফুটবলারের পুরস্কার ব্যালন ডি'অর প্রদান করে আসছে। ২০১০ সাল হতে ২০১৫ সাল পর্যন্ত এটি ফিফা বর্ষসেরা খেলোয়াড়ের পুরষ্কারের সাথে একীভূত হয়েছিল (যা বর্তমানে দ্য বেস্ট ফিফা ফুটবল পুরস্কার নামে পরিচিত)। ১৯৯৫ সাল পর্যন্ত প্রতি বছর এটি একটি ইউরোপীয় পেশাদার ফুটবল চ্যাম্পিয়নশিপের এবং ইউরোপের জাতীয়তা অর্জনকারী সেরা খেলোয়াড়কে প্রদান করা হতো। অবশেষে ২০০৭ সাল থেকে ইউরোপের সীমানা অতিক্রম করে এই পুরস্কারটি বিশ্বের সকল ফুটবল খেলোয়াড়ের জন্য উন্মুক্ত করা হয়েছে।
অন্যান্য পুরষ্কারের বিপরীতে, একটি পঞ্জীবর্ষ সময়ে ফুটবল খেলোয়াড়দের ফলাফলের ভিত্তিতে এই পুরস্কারটি প্রদান করা হয়, অর্থাৎ এই সময়কালটি এক মৌসুমের শেষ এবং অন্যটির শুরুকে অন্তর্ভুক্ত করে। যেহেতু পুরস্কারের জন্য নির্বাচিত খেলোয়াড়গণ একটি সমষ্টিগত ক্রীড়ার অন্তর্গত, তাই ম্যাগাজিনটি ২০১৬ সালে বিজয়ী নির্ধারণের জন্য অনুসরণ করা মানদণ্ড প্রকাশ করেছিল। এটি ফুটবল ক্ষেত্রে একটি ঐতিহ্যবাহী পুরস্কার এবং একজন ফুটবল খেলোয়াড়ের এককভাবে পাওয়া সর্বোচ্চ পুরস্কার হিসেবে বিবেচিত হয়।
ব্যালন ডি'অর নারী
২০১৮ সাল থেকে পুরুষদের সাথে মিল রেখে বছরের সেরা নারী ফুটবল খেলোয়াড়কে ব্যালন ডি'অর নারী পুরস্কার প্রদান করা হয়।
কোপা শিরোপা
২১ বছরের কম বয়সী সেরা ফুটবল খেলোয়াড়কে কোপা শিরোপা প্রদান করা হয়। এর নাম ফরাসি ফুটবল খেলোয়াড় রেমোঁ কোপার নামে রাখা হয়েছে, যিনি প্রথম ফরাসি খেলোয়াড় হিসেবে ব্যালন ডি'অর জয়লাভ করেছেন। ইতালীয় সংবাদপত্র তুত্তোস্পোর্ত কর্তৃক প্রদত্ত ক্রমবর্ধমান মর্যাদাপূর্ণ গোল্ডেন বয় পুরস্কারের সমকক্ষ হিসেবে এই পুরস্কার প্রবর্তন করা হয়েছে। ২০১৮ সালে ফরাসি ম্যাগাজিনটি আন্তর্জাতিক মঞ্চের তরুণ এবং উঠতি ফুটবল খেলোয়াড়দের এই স্বীকৃতি দেওয়ার সিদ্ধান্ত গ্রহণ করেছে।
ইয়াশিন শিরোপা
কোপা শিরোপার সাথে মিল রেখে ফুটবল অঙ্গনে বছরের সেরা গোলরক্ষকের স্বীকৃতিস্বরূপ ইয়াশিন শিরোপা প্রদান করা হয়। গোলরক্ষক এবং ২১ বছরের কম বয়সীদের ব্যালন ডি'অর বেছে নেওয়ার অসুবিধার কথা বিবেচনা করে এই পুরষ্কারটি বাস্তবায়ন করা হয়েছে। এই পুরস্কারের নামটি সোভিয়েত গোলরক্ষক লেভ ইয়াশিনের প্রতি সম্মান প্রদর্শন করে রাখা হয়েছে, যিনি একমাত্র গোলরক্ষক হিসেবে ব্যালন ডি'অর পুরস্কার জয়লাভ করেছেন।
ব্যালন ডি'অর আফ্রিকা
ব্যালন ডি'অর আফ্রিকা হচ্ছে ১৯৭০ সালে ফ্রান্স ফুটবল কর্তৃক প্রদানকৃত একটি পুরস্কার, যা একটি বছরের শেষ দিকে আফ্রিকান কলেজের (দেশ প্রতি এক ভোট) ভোটে প্রদান করা হতো। ১৯৯৫ সালে বিশ্বের সকল খেলোয়াড়ের জন্য ব্যালন ডি'অর উন্মুক্ত করার পর এটি বিলুপ্ত হয়ে যায়।
এতোয়াল দর
জাতীয়তা নির্বিশেষে ফ্রান্সের প্রথম স্তরের লিগে মৌসুমের সবচেয়ে সফল এবং ধারাবাহিক খেলোয়াড়কে প্রদান করা হয়।
এটি প্রতিটি মৌসুমের শেষে প্রতিটি ম্যাচে পুরস্কৃত সেরা খেলোয়াড়ের সাথে একজন খেলোয়াড়কে প্রদান করা হয়। একজন খেলোয়াড়ের রেটিং ০ (বহিষ্কৃত খেলোয়াড়ের ক্ষেত্রে) এবং ১০ (পূর্বে ৬) তারকা (একটি বিরল উপায়ে পুরস্কৃত) এর মধ্যে থাকে। ১৯৯২–৯৩ মৌসুম থেকে গোলরক্ষকদের জন্য একটি নির্দিষ্ট রেটিং প্রতিষ্ঠিত হয়েছে; যা হচ্ছে ৪ এবং ৫।
ফ্রান্সের বর্ষসেরা খেলোয়াড়
এই পুরস্কার প্রতি ক্যালেন্ডার বছরের শেষে ফ্রান্স ফুটবলের সম্পাদকীয় কর্মীদের ভোটে পুরস্কৃত করা হয়। ১৯৯৫ সাল পর্যন্ত ফ্রান্সে খেলা শুধুমাত্র ফরাসি খেলোয়াড়রাই যোগ্য ছিল। ১৯৯৬ সাল থেকে বিদেশে খেলা ফ্রান্সের খেলোয়াড়রাও পুরস্কারটি জয়ের যোগ্য বলে গণ্য হয়। ২০০১ সাল থেকে, এই পুরস্কারের প্রাক্তন বিজয়ীরা বছরের সেরা খেলোয়াড় মনোনীত করে।
ফ্রান্সে বর্ষসেরা বিদেশি খেলোয়াড়
এতোয়াল দরের বিপরীতে ফ্রান্সের শীর্ষ স্তরের ফুটবল লিগে অংশগ্রহণকারী ক্যালেন্ডার বছরের সেরা বিদেশি খেলোয়াড়কে ফ্রান্স ফুটবল এই পুরস্কারটি প্রদান করে। ১৯৬৮ সালে মালির সালিফ কেইতা সর্বপ্রথম এই পুরস্কারটি জয়লাভ করেছেন।